เรื่องร้องเรียน: ถนนในซอยแคบ และมีการวางต้นไม้และสิ่งของ เช่น โต๊ะม้าหิน กระถางต้นไม้ ราวตากผ้า กีดขวางการจราจรในซอย ทำให้รถไม่สามารถเบี่ยงสวนกันได้
การดำเนินการของเจ้าหน้าที่: สำนักงานเขตบางพลัด ได้ตรวจสอบเรื่องร้องเรียนกรณีการตั้งวางโต๊ะม้าหินกีดขวางทางสัญจร ได้ประสานเจ้าของให้แก้ไข พร้อมทั้งกำชับห้ามมิให้นำออกมาตั้งวางกีดขวางทางสัญจรของรถที่ผ่านเข้าออก โดยเจ้าของอ้างว่าไว้วางของเวลาใส่บาตร จึงได้แนะนำให้หาโต๊ะสำหรับพับได้เวลาเสร็จแล้วให้จัดเก็บให้เรียบร้อยจะได้ไม่กีดขวางทางสัญจร ซึ่งจะได้ติดตามตรวจสอบต่อไป
ความเห็นของผู้แจ้ง: ขอบพระคุณเจ้าหน้าที่ทุกฝ่ายมากค่ะ ที่รับฟัง และแก้ไขปัญหาให้ประชาชน  ซอยนี้ มีปัญหาการวางสิ่งของกีดขวางทางจราจรมานานแล้ว เพิ่งจะได้รับการแก้ไขที่เป็นรูปธรรมค่ะ ขอบคุณอีกครั้งค่ะ
พื้นที่: แขวงบางอ้อ เขตบางพลัด กรุงเทพมหานคร